Skjennald fikk melding om at feilene skal være rettet opp klokka 16.53 tirsdag ettermiddag.

Det var tidligere i dag at DNB fikk problemer med flere av sine systemer, noe som påvirket kundene.

– Nettbanken og mobilbanken er nede. Det går heller ikke an å ta ut penger fra minibanken, og det er problemer med kortbetalingen, sa Skjennald.

«Vi har dessverre problemer med flere av tjenestene våre akkurat nå. Vi gjør alt vi kan for å rette feilen så raskt som mulig!», oppdaterte banken på Facebook.

– Vi jobber med å finne ut årsaken og omfanget, opplyste Skjennald.

Samtidig meldte Vipps at tjenesten vennebetaling er utilgjengelig, men betaling til bedrifter og organisasjoner skal fungere som normalt.